Publication: Magyar Közlöny
Issue: MK-2006-29 (Year: 2006, Number: 29)
Era: 2004-2010
Section: Azoknál az önkormányzatoknál, ahol a létszámcsökkentéssel érintett köztisztviselõk a köztisztviselõk jogállásáról szóló 1992. évi XXIII. törvény 20/A. § (1) bekezdése
Paragraph Index: 1142

10. Amennyiben az önkormányzat a támogatásról szóló döntést követõ öt éven belül a megszüntetett álláshelyet annak ellenére visszaállítja, hogy azt – önkormányzati rendeleten kívüli – jogszabályváltozásból adódó, és az adott helyi önkormányzat számára kötelezõen ellátandó többletfeladatok nem teszik szükségessé, úgy ezen álláshely megszüntetésére jóváhagyott támogatásról köteles haladéktalanul lemondani, és a támogatást a központi költségvetés javára visszafizetni. A jogtalanul igénybe vett összeg után a helyi önkormányzat az Áht. 64/B. § (2) bekezdése szerinti kamatot fizet a jogtalan igénybevétel napjától a visszafizetés napjáig. A 10. pont elsõ bekezdésében foglaltakról a helyi önkormányzat a támogatásról szóló döntést követõ öt évig – az év végi elszámolás keretében – évente beszámol az illetékes Igazgatóságnak. Az év végi elszámolás szabályszerûségét az Igazgatóság az Áht. 64/D. §-a alapján felülvizsgálja. Budapest, 2006. március 9. Dr. Lamperth Mónika s. k., belügyminiszter 2006/29. szám

Source: https://magyarkozlony.hu/hivatalos-lapok/7b2d0f5e67d47e1a9d85774aa8393a4b060c61e7/dokumentumok/907d9764efe8efd1def825a04d0f5cdeeb76c099/letoltes